61970J0026
DOMSTOLENS DOM
AF 17. DECEMBER 1970
Einfuhr- und Vorratsstelle fur Getreide und Futtermittel
mod Gunther Henck
(anmodning om præjudiciel afgørelse indgivet af Hessischer Verwaltungsgerichtshof)
Sag 26/70
Processprog: Tysk
Angående:
En anmodning om præjudiciel afgørelse vedrørende gyldigheden af Kommissionens forordning nr. 102/64/EØF af 28. juli 1964 om import- og eksportlicenser for korn. kornprodukter, ris, brudris og risprodukter, indgivet til Domstolen i henhold til EØF-traktatens artikel 177 af Hessischer Verwaltungsgerichtshof i en sag, der verserer for denne ret mellem ovennævnte parter.
Domskonklusion :
Undersøgelsen af det stillede spørgsmål har intet frembragt, der kan anfægte gyldigheden
1.
af Kommissionens forordning nr. 102/64/EØF af 28. juli 1964 om import- og eksportlicenser for korn, kornprodukter, ris brudris og risprodukter, der er udsted i medfør af artikel 16, stk. 3 i forordning nr. 19 under anvendelse af forvaltningskomiteproceduren ifølge samme forordnings artikel 26;
2.
af artiklerne 1 og 7 i Kommissionens forordning nr. 102/64/EØF, for så vidt som de angår eksportlicenser og sikkerhed, der er stillet med henblik på erhvervelse af disse licenser.
Generaladvokatens forslag til afgørelse :
(Se sag 11/70, s. 243)
Sammendrag
Landbrug — felles markedsordning — korn — eksportlicenser — forudfastsat restitution — sikkerhedsstillelse — størrelse — fastsættelse
(Kommissionens forordning nr. 102/64, artikel 7)
Når restitutioner forudsættes, er kravet om større sikkerhedsstillelse nødvendigt for at garantere eksportørernes overholdelse af den med licensudstedelsen forbundne forpligtelse og hermed for at sikre rigtigheden af forudsigelserne om den fremtidige udvikling på markedet. Fastsættelsen af sikkerhedsstillelsens størrelse er omfattet af det skøn, som er hjemlet den myndighed, der har beføjelse til at udstede forordninger på det pågældende område. Det ved forordning nr. 102/64 fastsatte beløb er ikke for højt, når henses til de mulige prisudsving.